Eerste ding wat my tref is hoe skoon die strate is. Nêrens is ŉ siel te sien nie en as jy nie vir my gesê het daar was die volgende dag ŉ groot basaar op die dorp nie, sou ek dit wraggies nie geglo het nie.
Verby die kerk (regs) draai ons links op die Brandvlei pad terwyl Loeriesfontein se paar liggies agter ons weg raak.
17km verder kom Frans op die VHF radio en vra of dit ons ligte is wat oor die koppie kom. Hy en Jacques ontmoet ons by die hek en blad word geskud. Die opwinding lê vlak tussen die twee manne, en mens kan sien die knape is sommer lus vir ŉ groot naweek.
By die vurk draai ons regs en ry verby die bordjie Spitzbergvlei. ŉ Km verder stop ons langs die ry Toyota bakkies op die werf.
Terwyl daar om die vuur gekuier word vertel Conrad (Frans se broer, asook die eienaar van die plaas) van die droogte wat hul die laaste paar jare ondervind het in die distrik en hoe jakkals se kind hul gereeld groot skade maak.
Een ding is verseker hier sit ŉ boer & ŉ jakkals nie om dieselfde vuur nie – groter aardsvyande sal jy nie kry nie.
Saterdagoggend en daar is sommer vroeg lewe in die plaashuis. Al die mans & seuns het sommer in die sit & eetkamer tuiste gemaak vir die naweek.
Uiteindelik is die hele spannetjie reg en aan die beweeg terug Loeriesfontein toe. Vandag is die groot basaar en almal is reg vir die “ding”.
Laat middag en ons is terug op die plaas. ŉ Staanrib kry sy plek langs die vuur terwyl daar oor die dag se basaar gesels word.
ŉ Skaapboud & sterte pot + ŉ hoender pot word onder wakende oë gemaak terwyl die jong span vir die oom verjaarsdag kaartjies teken/skryf.
Terug by die plaas en die vure word weer lewe gegee met groot Kameeldoring hout. Die middag se potte word weer warm gemaak vir die siele wat nog kos oor die lippe kon kry (meestal net die mans gewees).
As iemand begin van die jaar vir my genoem het dat ons, en so ook die res van die wêreld, op ŉ “lockdown” gaan wees sou ek die persoon sterk aangeraai om sy medikasie weg te foeter want WTF dink jy ou maat. Hierdie is nie Hollywood nie – trek jou ronde gesiggie weg van die TV en lewe vir ŉ slag man #SiesMan. Maar ja, so is die koeël toe wragtig deur die kerk en oom Cyril se ons moet Jan Tuisbly vir ŉ paar maande. So word die beperkings…